Skodinys

Skodinys – upelis Kupiškio rajone, Šimonių ir Kupiškio seniūnijose, Kupos kairysis intakas. Prasideda prie Abručiovkos kaimo, teka šiaurės, šiaurės rytų kryptimi, žemupyje pasuka į šiaurės vakarus, įteka į Kupą 7,9 km nuo jos žiočių, ties Plundakais.Skodinys (upė), Gamtos katalogas. Nuoroda tikrinta 2025-03-28. Dalis vagos sureguliuota; nuo vidurupio ir beveik iki žiočių teka natūralia, vingiuota, medžiais ir krūmais apaugusia vaga. Įteka Šepeta (kairysis intakas) ir Voškilys (dešinysis).

Aukštupyje upelio vagą kerta Kupiškio–Utenos, žemupyje – Panevėžio–Daugpilio plentas. Prie Skodinio įsikūrę Gaigalių, Papilių, Skodinių ir Čiovydžių kaimai.

Upėvardis kildinamas nuo kaimo pavadinimo Skodiniai (šis nuo asmenvardžio *Skodinis).

 Šaltiniai 

Kategorija:Kupiškio rajono upės